துத்தநாக புளோரைட்டு

துத்தநாக புளோரைட்டு ( Zinc fluoride ) என்பது ZnF2  என்ற மூலக்கூறு வாய்பாடு கொண்ட ஒரு கனிம வேதியியல் சேர்மமாகும். இது நீரிலி மற்றும் சாய்சதுர படிகவடிவ நான்மநீரேறி ZnF2 · 4H2O ஆகிய நிலைகளில் காணப்படுகிறது. இவ்வுப்பின் உருகுநிலை 872 பாகை செல்சியசு வெப்பநிலை ஆகும். மற்றும் இது ஆறு துத்தநாக அணுக்கள் இணைப்புத் தொடராக கொண்ட உரூத்தைல் கட்டமைப்பால் ஆக்கப்பட்டுள்ளதால் வேதிப்பிணைப்பில் அயனிப் பிணைப்புத் தன்மையைக் காட்டுகிறது. துத்தநாக குளோரைடு, துத்தநாக புரோமைடு மற்றும் துத்தநாக அயோடைடு போன்ற மற்ற துத்தநாக ஆலைடுகள் போல நீரில் அதிகமாக கரையாது.

துத்தநாக புளோரைட்டு பல்வேறு தொகுப்பு முறைகளில் தயாரிக்கப்படுகிறது.

ஒரு புளோரைட்டு உப்புடன் துத்தநாக குளோரைடு வினை புரிந்து துத்தநாக புளோரைட்டு மற்றும் ஒரு குளோரைடு உப்பு உண்டாகிறது.
துத்தநாக உலோகத்துடன் புளோரீன் வாயு வினைபுரிந்து துத்தநாக புளோரைட்டு உண்டாகிறது.
ஐதரோபுளோரிக் அமிலத்துடன் துத்தநாகம் வினைபுரிந்து துத்தநாக புளோரைட்டு மற்றும் ஐதரசன் வாயு உண்டாகிறது.
துத்தநாக புளோரைட்டு சூடான நிரினால் நீராற் பகுத்தல் வினைக்குட்பட்டு துத்தநாக ஐதராக்சி புளோரைட்டு உண்டாகிறது.

மேற்கோள்கள்

வெளி இணைப்புகள் 
 

புளோரைடுகள்
துத்தநாக சேர்மங்கள்
உலோக ஆலைடுகள்